பெருநகரப் பூக்கள்.. இடர்மழை

பெருநகரப் பூக்கள்.. இடர்மழை எம்.ரிஷான் ஷெரீப் 01.! பெருநகரப் பூக்கள் ! ! தனித்தனியாகப் பிரிந்துசெல்லும்! பாதைகள் வழியும்! அடர்காட்டுக்குள்ளும்! பூத்துக்கிடக்கின்றன! சில வனாந்தரப்பூக்கள் ! வாசத்தைப் பரப்பும்! பூக்களை ரசிக்கவோ! பூசைக்கென்று கொண்டாடவோ! யாருமற்ற வெளியிலும்! இயல்பினை மறக்காமல்! தத்தம் பாதையில் வெகு ஆனந்தமாக! பூத்துக்கொண்டே இருக்கின்றன ! இயற்கையின் பன்னீர்த்தூவல்! ஒளிக்கீற்றின் களி நர்த்தனம்! இலை மிகுக்கப் பச்சையங்கள்! வட்டமிட்டபடியே சுற்றிவரும் தேன்குருவி! அனைத்தும் மிகைத்துக் கிடக்க! காட்டுப் பூக்களுக்குக் கவலையேதுமில்லை ! ஒளி மறுக்கப்பட்டுக்! குளிர்விக்கப்பட்ட அறையில்! பூ மலர்ந்தபொழுதில்! தொட்டிச் செடிக்கு மனதும் வலித்தது! மூன்றாவதாகப் பிறந்ததும் பெண்ணாம் ! ! 02.! இடர்மழை ! -! நமக்கிடையே வான் தெளித்த! அடர்த்தியான மழையைத் தவிர்த்து! வேறெவருமிருக்கவில்லை! தூறல் வலுத்த கணமது! வீதியின் ஒரு புறத்தில் நீ! இதுவரை கவிழ்ந்திருந்த தலையை! முக்காட்டுக்குள்ளிருந்து நிமிர்த்தி! எதிரே வருமென்னைப் பார்க்கிறாய் ! காற்றடித்து வலுத்த மழைக்குத் தப்பியோட! நானிருக்கும்போது நீ முயற்சிக்கவில்லை! உன் நாணத்தை முழுமையாக வழித்தெறியத்! தூறலுக்குத் தெரியவுமில்லை ! உன்னிடமோ என்னிடமோ! அந்திவேளையின் மழையை எதிர்பார்த்த! குடைகள் இல்லை! வானிலிருந்து பொழியும் நீர்த்துளிகளைத் தடுக்க! மேனிகளுக்குத் தெரியவுமில்லை ! இத்தனைகள் இல்லாதிருந்தும்! ஆண்மையென்ற பலமிருந்து நான்! அருகிலிருந்த என் வீட்டிற்கு ஓடுகிறேன்! காற்சட்டையில் சேறடித்திருக்கக்! கவலையேதுமில்லை! தேய்த்துக் கழுவ அம்மா இருக்கிறாள்! நான் மறையும்வரை காத்திருந்து நீயும்! புத்தகங்களை நெஞ்சில் அணைத்து! பேருந்து நிறுத்தம் நோக்கி! ஓடத்துவங்குகிறாய் ! திரைக்காட்சிகளில் வரும்! அழகிய இளம்பெண்களின்! மழை நடனங்கள் பற்றிய கனவுகளோடு! யன்னல் வழியே பார்க்கிறேன் உன்னை ! ஆங்காங்கே ஒழுகிவழியும்! பேரூந்து நிறுத்தத்துக்குள்! நீ முழுவதுமாக நனைந்திருக்க! அடிக்கடி பின்னால் திரும்பி! சேற்றோவியம் வரைந்திருந்தவுன்! நீண்ட அங்கியைக் கவலையுடன்! பார்த்தவாறிருக்கிறாய்! தேய்த்துக் கழுவுவது நீயாக இருக்கக்கூடும்